Diari Oficial de la Generalitat Valenciana


Sumari del DOGV 2273, del 24-05-1994 (1994/831510)

ORDRE de 25 d'abril de 1994, de la Conselleria de Cultura, per la qual es convoquen ajudes per a la realització d'activitats cinematogràfiques promogudes pels ajuntaments dels municipis de la Comunitat Valenciana per a 1994.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/25/(4)/dof/vci/html**

### Dades del document

Número de DOGV
:   2273

Data del DOGV
:   24-05-1994

Secció del DOGV
:   DISPOSICIONS GENERALS

Número del document
:   1994/831510


Data del document
:   25-04-1994

Organisme emissor
:   Conselleria de Cultura

Tipus de document
:   Ordre

ORDRE de 25 d'abril de 1994, de la Conselleria de Cultura, per la qual es convoquen ajudes per a la realització d'activitats cinematogràfiques promogudes pels ajuntaments dels municipis de la Comunitat Valenciana per a 1994. [94/3276]  
Amb la finalitat de potenciar la realització d'activitats cinematogràfiques promogudes per ajuntaments de la Comunitat Valenciana i donar-los suport, d'acord amb els articles 2 i 31 de la Llei Orgànica 5/1982, d'1 de juliol, per la qual es va aprovar l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca la concessió d'ajudes a la realització d'activitats cinematogràfiques promogudes per ajuntaments dels municipis de la Comunitat Valenciana per a 1994, i s'aproven les bases de la convocatòria, que s'inclouen en l'annex I d'aquesta ordre.  
Segon  
L'import global màxim de les ajudes que es concedeixen per a aquesta finalitat serà de quinze milions de pessetes, a càrrec de la línia de subvenció 408/94, del programa pressupostari 455.10, Extensió i Promoció Cultural i de les Arts Interpretatives, del pressupost per a 1994 de la Generalitat Valenciana.  
DISPOSICIONS FINALS  
Primera  
S'autoritza el director general de Promoció Cultural a dictar les resolucions necessàries per a l'aplicació i el desplegament d'aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu, en el termini de dos mesos comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs s'haurà de comunicar prèviament a aquest òrgan. Tot això d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.  
València, 25 d'abril de 1994  
La consellera de Cultura,  
PILAR PEDRAZA MARTÍNEZ  
ANNEX I  
Bases per a la concessió d'ajudes a la realització d'activitats cinematogràfiques promogudes pels ajuntaments dels municipis de la Comunitat Valenciana per a 1994  
1. Beneficiaris  
Podran sol·licitar l'ajuda les corporacions locals de la Comunitat Valenciana que realitzen activitats cinematogràfiques que tinguen un cost econòmic, degudament documentat, superior al milió de pessetes (1.000.000 PTA).  
2. Modalitats d'ajuda  
Es concediran fins a 40 ajudes, amb una quantia que no superarà el 50% del pressupost total de les activitats que es realitzaran durant 1994. No es podrà concedir més d'una ajuda per ajuntament.  
3. Sol·licituds  
3.1. Les sol·licituds es formalitzaran segons el model de l'annex II, que es facilitarà en les direccions territorials de Cultura, i al qual caldrà adjuntar la proposta d'activitats cinematogràfiques degudament documentada, amb el pressupost previst, i una memòria, si escau, de les activitats realitzades per l'ajuntament peticionari durant l'any 1993.  
3.2. Tota la documentació requerida, amb la sol·licitud, es presentarà en les direccions territorials de Cultura, o bé es tramitarà per qualsevol dels mitjans previstos en la Llei de Règim Jurídic de les Administracions Públiques i del Procediment Administratiu Comú.  
3.3. Si la sol·licitud no inclou totes les dades exigides o falta documentació, s'instarà l'interessat perquè esmene aquests defectes en el termini de 10 dies, amb l'advertiment que, si no ho fa, la sol·licitud serà arxivada.  
3.4. El termini de presentació de sol·licituds serà d'un mes a partir de l'endemà de la publicació d'aquesta ordre en el Diari Oficial de la Generalitat Valenciana.  
4. Resolució de les ajudes  
4.1. Les direccions territorials de cultura enviaran les sol·licituds d'ajuda, amb l'informe corresponent, al director general de Promoció Cultural, el qual elevarà la proposta de resolució a la Consellera de Cultura perquè resolga la concessió de subvencions i la quantia d'aquestes.  
Aquesta resolució s'haurà de dictar en el termini màxim de tres mesos a partir de la finalització del termini de presentació de les sol·licituds. La no resolució dins aquest termini produirà l'efecte de la desestimació presumpta de les sol·licituds presentades.  
4.2. Els criteris de valoració de sol·licituds seran:  
- Interès cultural de la proposta  
- La seua incidència social  
- Suport a noves iniciatives   
5. Obligacions dels beneficiaris  
5.1. Els beneficiaris hauran de comunicar a la Conselleria de Cultura l'obtenció de qualsevol subvenció o ajuda concedida per a la mateixa finalitat per altres administracions o institucions públiques o privades, i acreditaran estar al corrent de les seues obligacions amb la Seguretat Social i la Hisenda Pública.  
5.2. En el cas que es produesquen modificacions respecte al programa subvencionat, l'informe sobre les causes que han provocat aquesta modificació.  
5.3. L'ajuntament beneficiari haurà d'indicar, en totes les activitats cinematogràfiques, la col·laboració de la Conselleria de Cultura de la Generalitat Valenciana.  
5.4. Presentar una memòria de les activitats cinematogràfiques realitzades acompanyada de fullets, cartells i tota documentació il·lustrativa de l'activitat que considereu oportuna.  
6. Justificació i pagament de les subvencions  
La tramitació del pagament de les subvencions començarà després que els beneficiaris justifiquen el compliment de les obligacions establertes en la base anterior i hagen presentat els justificants de les despeses corresponents. Aquests justificants hauran de ser almenys per un valor del doble de la quantitat subvencionada i en cap cas per un import inferior a 1.000.000 PTA. S'admetran fotocòpies compulsades per un funcionari habilitat a l'efecte. Aquests justificants s'hauran d'aportar abans del 30 de novembre de 1994 en la Direcció General de Promoció Cultural. A partir d'aqueix dia, el crèdit quedarà anul·lat i es perdrà el dret a cobrar l'ajuda concedida.  
7. Modificació de l'ajuda  
7.1. Tota alteració de les condicions que s'han tingut en compte per a la concessió de l'ajuda, i en tot cas l'obtenció concurrent d'ajudes d'altres administracions o ens públics o privats, podran donar lloc a la modificació de la resolució de concessió.  
7.2. Es procedirà al reintegrament de les quantitats percebudes i a l'exigència de l'interès de demora des del moment del pagament de l'ajuda, en els casos que estableix l'article 47.9 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
ANNEX II  
Model de sol·licitud  
L'Ajuntament d'..., amb domicili a..., núm. ..., DP ..., telèfon ..., fax ...  
EXPOSA:  
Que vol acollir-se a l'Ordre de 25 d'abril de 1994, de la Conselleria de Cultura, per la qual es convoquen ajudes a la realització d'activitats cinematogràfiques promogudes pels ajuntaments dels municipis de la Comunitat Valenciana per a l'any 1994 (DOGV ...)  
Que presenta els documents estipulats en l'ordre esmentada, que són els següents:  
- Memòria d'activitats cinematogràfiques realitzades l'any 1993 amb el pressupost corresponent.  
- Previsió de programació per a 1994 amb el pressupost i una anàlisi d'intencions.   
DEMANA:   
Que li siga concedida una ajuda econòmica per a la realització de l'esmentada programació.  
En cas que li siga atorgada l'ajuda, l'import s'ha d'ingressar en el compte corrent núm. ... del banc o caixa d'estalvis ..., sucursal ..., carrer ..., de ..., titular ...  
València, ... de ... de 1994  
Signat: L'alcalde  
DIRECCIÓ GENERAL DE PROMOCIÓ CULTURAL DE LA CONSELLERIA DE CULTURA DE LA GENERALITAT VALENCIANA


Còpia Permalink ELI